Държавен вестник, бр. 55, 2011 г., стр. 11

БРОЙ  55	
Д Ъ Р Ж А В Е Н  В Е С Т Н И К 	
СТР.  11  
МИНИСТЕРСКИ СЪВЕТ
ПОСТАНОВЛЕНИЕ № 198
ОТ 11 ЮЛИ 2011 г.
за приемане на Наредба за условията и реда 
за издаване на визи и определяне на визовия 
режим
МИНИСТЕРСКИЯТ СЪВЕТ
П О С ТА Н О В И :
Член единствен. Приема Наредба за усло­
вията и реда за издаване на визи и определяне 
на визовия режим.
Заключителни разпоредби
§ 1. Отменя се Наредбата за условията и 
реда за издаване на визи и определяне на ви­
зовия режим, приета с Постановление № 82 
на Министерския съвет от 2008 г. (обн., ДВ, 
бр. 44 от 2008 г.; изм., бр. 18 от 2010 г.).
§ 2. Постановлението влиза в сила 15 дни 
след датата на обнародването му в „Държавен 
вестник“.
Министър-председател: 
Бойко Борисов
За главен секретар на Министерския съвет: 
Галина Маринска
НАРЕДБА
за условията и реда за издаване на визи и 
определяне на визовия режим
Г л а в а  п ъ р в а
ОБЩИ РАЗПОРЕДБИ
Чл. 1. С наредбата се определят условията 
и редът за издаване на визи от Република Бъл­
гария за влизане и пребиваване, за транзитно 
преминаване или за летищен транзит.
Чл. 2. Изискването за притежаване на виза, 
както и освобождаването от това задължение 
се определят от правото на Европейския съюз 
и сключените от ЕС договори с трети държави 
за визов режим, законодателството на Репу­
блика България и двустранните споразумения 
на Република България с трети държави.
Чл. 3. (1) Визата е разрешение, издадено от 
Република България, за влизане и пребиваване, 
транзитно преминаване или летищен транзит.
(2) Визата се издава под формата на единен 
визов стикер по образец на Европейския съюз 
съгласно Регламент 1683/95 на Съвета от 29 
май 1995 г. (ОВ, L 164 от 14.07.1995 г., спе­
циално българско издание: глава 19, том 01), 
положен в редовен документ за задгранично 
пътуване или в друг заместващ го документ, 
и е валидна само във връзка с този документ 
и за целта, за която е издадена.
(3) В случаите, когато документът за пътува­
не по ал. 2 не е признат от Република България, 
визовият стикер се полага върху бланка по 
единен образец на Европейския съюз съгласно 
Регламент 333/2002 на Съвета от 18 февруари 
2002 г. (ОВ, L 53 от 23.02.2002 г., специално 
българско издание: глава 19, том 03).
Чл. 4. (1) Гражданите на държавите, посо­
чени в приложение 1 на Регламент 539/2001 
на Съвета от 15 март 2001 г. (ОВ, L 81 от 
21.03.2001 г.,  специално българско издание: 
глава 19, том 03) и регламентите за неговото 
изменение, влизат и пребивават или преми­
нават транзит през територията на Република 
България с визи.
(2) Гражданите на трети държави имат 
право на транзитно преминаване без виза 
при условията на Решение № 582/2008/ЕО 
на Европейския парламент и на Съвета от 17 
юни 2008 г. за въвеждане на опростен режим 
за контрол на лица на външните граници, кой­
то се основава на едностранното признаване 
от страна на България, Кипър и Румъния на 
определени документи като равностойни на 
националните им визи за целите на транзитно 
преминаване през техните територии (ОВ, L 
161 от 20.06.2008 г.) и Решение № 586/2008/
ЕО на Европейския парламент и на Съвета 
от 17 юни 2008 г. за изменение на Решение 
№ 896/2006/ЕО за създаване на опростен ре­
жим за контрол на лица на външните граници, 
който се основава на едностранното признаване 
от страна на държавите членки на определени 
разрешения за пребиваване, които се издават 
от Швейцария и Лихтенщайн за транзитно 
преминаване през тяхната територия (ОВ, L 
162 от 21.06.2008 г.).
(3) Определеният в ал. 1 визов режим се 
прилага по отношение на лица без граждан­
ство, лица с неустановено гражданство или 
лица със статут на бежанци, ако документите 
им за пътуване са издадени от трета държа­
ва, посочена в Приложение 1 на Регламент 
539/2001.
(4) Граждани на държавите, посочени в 
Приложение 2 на Регламент 539/2001, влизат 
и пребивават или преминават транзит през 
територията на Република България без виза 
за срок до 90 дни в рамките на всеки 6 месеца 
считано от датата на първото влизане.
(5) Когато между Европейския съюз и трета 
държава е в сила споразумение за визов режим, 
влизането и пребиваването на граждани на 
тази държава, както и редът за издаване на 
виза се уреждат съгласно това споразумение.
(6) Лицата, придобили статут на „лице 
без гражданство“ или на „бежанец“, влизат и 
пребивават в Република България без визи, 
когато са придобили този статут в държава 
членка съгласно Регламент 539/2001 и при­
тежават документ за пътуване, издаден от 
тази държава.